**ELSŐ KÖNYV**

**BEVEZETŐ ÉS ÉRTELMEZŐ RENDELKEZÉSEK**

**TARTALOMJEGYZÉK**

[1 A Szabályzat célja 5](#_Toc425325992)

[2 A Szabályzat tárgya 5](#_Toc425325995)

[3 A Szabályzat személyi hatálya 5](#_Toc425325997)

[4 A Szabályzat tagolása 5](#_Toc425326004)

[5 Fogalommeghatározások 6](#_Toc425326007)

[6 Értelmezési alapelvek 23](#_Toc425326008)

[7 Felelősségkorlátozás 24](#_Toc425326020)

[8 Hatálybalépés 24](#_Toc425326026)

# A Szabályzat célja

# A Budapesti Értéktőzsde Zártkörűen Működő Részvénytársaság a hatékony tőkeáramlás, tőkeértékelés, az árfolyam és egyéb kockázat megosztása érdekében a tőzsdei termékek keresletét és kínálatát koncentráló, azok kereskedését lebonyolító, a nyilvános árfolyam-alakulást elősegítő vállalkozás, amelynek fő tevékenysége a tőzsdei tevékenység folytatása, azaz tőzsdei termékek szervezett, szabványosított kereskedésének üzletszerű lebonyolítása.

# A jelen Szabályzat célja az, hogy oly módon szabályozza a Budapesti Értéktőzsde Zártkörűen Működő Részvénytársaság működését, hogy az megfeleljen az alábbi alapelveknek:

1. A Szabályzat teljes összhangban áll a jogszabályok által biztosított szabályozási kerettel, hozzájárul a piac biztonságos működésének védelméhez.
2. A Szabályzat olyan rugalmas és átlátható szabályozást teremt meg, ami megfelel a piac elvárásainak, nem szab gátat a piac fejlődésének, hozzájárul a piac egységének védelméhez.
3. A Szabályzat biztosítja az értékpapírok tőzsdei bevezetésének, valamint a tőzsdei kereskedés átláthatóságát az átlátható működés, a tőkepiaci szereplők tájékoztatása, valamint a tőzsdei adatok nyilvánosságának megteremtésével, illetve az ezekhez történő hozzájárulásával.

# A Szabályzat tárgya

### A jelen Szabályzat határozza meg a Budapesti Értéktőzsde Zártkörűen Működő Részvénytársaság tőzsdei tevékenységére vonatkozó általános szabályokat, valamint a Szabályzat személyi hatálya alá tartozó személyekre vonatkozó jogokat és kötelezettségeket, illetve a fenti tárggyal kapcsolatos eljárási szabályokat.

# A Szabályzat személyi hatálya

# A Szabályzat személyi hatálya kiterjed az alábbi személyekre, szervezetekre:

### a Tőzsdére;

### a Tőzsde tisztségviselőire, alkalmazottaira, valamint azon megbízottjaira, amely személyek a Tőzsde Szervezeti és Működési Szabályaiban feltüntetésre kerülnek;

### a Kibocsátókra, illetve az egyes Tőzsdei Termékek bevezetésének Kérelmezőire;

1. amennyiben a Szabályzat akként rendelkezik, az egyes Mögöttes Értékpapír Kibocsátóira;
2. a Tőzsdetagokra;

### azokra a nem Tőzsdetag jogi személyekre, amelyek Általános Klíringtagként klíringtagsággal nem rendelkező Tőzsdetagnak nyújtanak elszámolási szolgáltatást;

### az üzletkötőkre, illetve a Tőzsde Kereskedési Rendszereinek használóira.

# A Szabályzat tagolása

# A Szabályzat kódex-jellegű szabálygyűjtemény, mely könyvenként tartalmazza a Budapesti Értéktőzsde Zártkörűen Működő Részvénytársaság működési és szabályozási területeire vonatkozó legfontosabb tőzsdei normákat. A Szabályzat a következő könyvekre tagolódik:

Első Könyv: Bevezető és Értelmező Rendelkezések

Második Könyv: Bevezetési és Forgalomban Tartási Szabályok

Harmadik Könyv: Tőzsdetagsági Szabályok

Negyedik Könyv: Technikai Csatlakozási Szabályok

Ötödik Könyv: Kereskedési Szabályok

Hatodik Könyv: Közzétételi Szabályok

Hetedik Könyv: Összeférhetetlenségi Szabályok

Nyolcadik Könyv: Működési Kockázatkezelési Szabályok

# A Szabályzat könyvei részekre, fejezetekre és pontokra tagolódnak. A Szabályzat egyes könyvein belül az oldalszámozás, illetve a tartalmi egységek (részek, fejezetek, pontok) számozása könyvenként újrakezdődik.

# Fogalommeghatározások

E Szabályzat alkalmazásában az alábbiakban meghatározott fogalmak a következő jelentéssel bírnak.

**Ajánlat Iránya:** Lehet vétel, vagy eladás.

**Ajánlataktiválás:** Az az esemény, mely során a Stop Végrehajtási Feltétellel tett Ajánlat Aktív Ajánlattá válik.

**Ajánlati Könyv:** A Szekciók egyes Értékpapírtábláin és Instrumentumcsoportokban tehető Ajánlatok rendszerezésére szolgáló – a Tőzsdetagok számára folyamatosan hozzáférhető – elektronikus nyilvántartás, amely lehet Ajánlati Könyv, Spread-Ajánlati Könyv.

**Ajánlati Paraméter (Order Parameter):** Az Ajánlatban beállítható Időbeli hatályok, Kereskedési Szakasz Feltételek, Végrehajtási Feltételek összefoglaló neve.

**Ajánlattevő Szerep (Act):** Az Ajánlattevő Szerepe meghatározza az Ajánlatra vagy Árjegyzői Ajánlatra vonatkozó számla típusát.

**Ajánlattételi Limit:** Az egyes Tőzsdei Termékek tekintetében meghatározott, az Ajánlatok Árára vonatkozó korlátozás.

**Aktiválási Ár:** Részvény és Hitelpapír Szekcióban:

Stop Végrehajtási Feltétel alkalmazása esetén megadott ár, amely áron vagy jobb áron született ügylet létrejöttekor a Stop Ajánlat Aktív Ajánlattá válik a Folyamatos kereskedés aukciókkal, vagy az Aukciós Kereskedési Modellben. Folyamatos aukció modellben Stop Végrehajtási Feltétel alkalmazása esetén megadott árat jelöl, amely jobb árú ellenoldali Árjegyzői Ajánlat Ajánlati Könyvbe kerülését követően válik Aktív Ajánlattá.

A Származékos és az Áru Szekcióban:

Stop Limit Ajánlat vagy Stop Piaci Ajánlat tételekor megadott limitár, amely esetében a Stop ajánlat Aktív Ajánlattá válik, ha az adott Tőzsdenapon az ajánlattételt közvetlenül megelőző utolsó kötésben vagy az ajánlattételt követően, az ajánlatban megadott limitáron (Aktiválási Áron) vagy annál jobb áron ügylet jött vagy jön létre.

**Aktív Ajánlat:** Az adott szakasz feltételeinek megfelelő, meg nem szűnt Ajánlat.

**Alapmennyiség:** Az egyes árukTerméklistában meghatározott mértékegységben és nagyságban meghatározott mennyisége.

**Alapminőség:** Az egyes áruk Terméklistában meghatározott fizikai tulajdonságainak összessége.

**Alaptermék:** Az az index, értékpapír, deviza, kamatláb, áru, Származékos Termék, vagy egyéb változó értékű eszköz, amely Kontraktus, vagy egyéb Strukturált Termék alapjaként szolgál.

**Alaptermék megnyitása:** Áru- és Származékos Szekcióban Opciós ügylet lehíváskori teljesítése az Alaptermékbeli megfelelő pozíciók megnyitásával a Tőzsdei Szabályban és a KELER Zrt. Szabályzatában „teljesítés határidős pozíció megnyitásával” meghatározott módon.

**Alkalmazott:** A Tőzsdetaggal munkaviszonyban vagy tartós megbízási jogviszonyban álló természetes személy.

**Alklíringtag:** Az a klíringtagsággal nem rendelkező Tőzsdetag, amely a KELER Szabályok szerinti Általános Klíringtaggal az adott Szekció keres­kedésének elszámolására klíringszerződést kö­tött.

**Annuitásos Hitelpapír:** Azonos időközönként azonos nagyságú kifizetést megvalósító, hitelviszonyt megtestesítő értékpapír rövid neve.

**Általános klíringtag:** A KELER Szabályok szerint ekként meghatározott személy.

**Ár:** Nem hitelviszonyt megtestesítő értékpapír esetében az alapcímlet vonatkozásában a Terméklistában meghatározott devizában – de alapértelmezésben forintban - meghatározott érték. Hitelviszonyt megtestesítő értékpapír esetében Felhalmozott Kamatot nem tar­talmazó, az alapcímlet vonatkozásában %-os formában kifejezett, 4 tizedesjegyet magába foglaló pozitív viszonyszám. Származékos Termékek esetében a Ter­mék­listában – az „Ár meghatározásának módja” –ként, egyedileg megha­tá­rozott érték.

**Ár Forgalom Nélkül Típusú Árjegyzői Ajánlat (Price Without Turnover Quote):** Folyamatos aukció Kereskedési Modellben csak Ajánlatgyűjtés előszakaszban, kizárólag mennyiség megjelölése nélkül tehető Árjegyzői Ajánlattípus.

**Árátfedés (Crossed Order Book):** Az Ajánlati Könyvben szereplő legjobb árú vételi Ajánlat vagy Árjegyzői Ajánlat ára megegyezik, vagy magasabb, mint a legjobb árú eladási Ajánlat vagy Árjegyzői Ajánlat ára.

**Árfolyam:** Az egyes értékpapír-sorozatok Árfolyamértéke meghatározásának alapjául szolgáló érték. Amennyiben a Szabályzat másképp nem rendelkezik, egy adott értékpapír Árfolyamának megállapítása az alábbiak szerint történik:

1. amennyiben az értékpapír-sorozat valamely szabályozott piacra be van vezetve az ott kialakult legutolsó záróár, ha nem áll rendelkezésre, akkor;
2. amennyiben a Tőzsde bevezetésről szóló döntése meghozatalának napja, és az adott értékpapírok utolsó sikeres forgalomba hozatala jegyzési időszakának zárónapja között nem telt el 60 nap, akkor e forgalomba hozatal ára, ha nem áll rendelkezésre, akkor;
3. a legutolsó konszolidált (ha nem áll rendelkezésre, társasági szintű) könyvvizsgáló által hitelesített éves beszámoló szerinti saját tőke egy részvényre jutó értéke.

Ha a fentiek alapján az Árfolyam nem (vagy nem egyértelműen) állapítható meg, a legutolsó forgalomba hozatali árat kell figyelembe venni. Amennyiben az Árfolyam meghatározásának alapjául szolgáló adatok külföldi pénznemben állnak rendelkezésre, úgy a Tőzsde bevezetésről szóló döntésének napját megelőző napon érvényes MNB árfolyamot kell az Árfolyam forintban kifejezett értékének meghatározásánál figyelembe venni.

**Árfolyamérték:** Hitelviszonyt megtestesítő értékpapír-sorozat esetében az Árfolyam, valamint a névérték és az alapcímlet vonatkozásában meghatározott mennyiség szorzata. Egyéb értékpapír-sorozat esetében az Árfolyam és az alapcímlet vonatkozásában meghatározott mennyiség szorzata.

**Árjegyző:** A Tőzsde által előre meghatározott és kihirdetett eljárás alapján kivá­lasztott, az adott Szekcióban kereskedési joggal rendelkező Tőzsdetag, aki a Szabályzat és a Tőzsdével megkötött árjegyzői szerződés rendelkezései szerint jogosult és köteles árjegyzést folytatni.

Az Árjegyző – amennyiben az árjegyzői szerződés másképp nem rendelkezik – minden Tőzsdenapon az általa jegyzett Tőzsdei Termék(ek) kereskedésében részt vesz, és az árjegyzői szerződés szerinti árjegyzést folyamatosan végzi.

Az Árjegyző – amennyiben az árjegyzői szerződés másképp nem rendelkezik – jogosult és köteles egy időben vételi és eladási Ajánlatot is tartani a Kereskedési Rendszerben erre a célra szolgáló funkciók segítségével.

**Árjegyzői Ajánlat:** Az Árjegyző által tett kétoldalú ajánlat.­

**Árlépésköz:** Az egyes Tőzsdei Termékek vonatkozásában a Terméklistában meghatározott legkisebb árváltozási érték.

**Ársáv:** Az Árjegyző által szerződésben egy Tőzsdei Termékre vállalt, és a kereskedésben egyidejűleg Aktív Árjegyzői vételi és eladási Ajánlatok árának maximális árkülönbsége.

**Áruszállítási Költségmegosztás alapelve:** Áru Szekcióban a teljesítéshez kapcsolódó szállítás költségeinek megosztása a vevő és eladó között, a Terméklistában meghatározott módon.

**Átlagár:** Amennyiben a Szabályzat másként nem rendelkezik, egy Tőzsdei Termék vo­­nat­kozásában az Átlagár az adott Tőzsdei Termék adott időszaki ügylet­kötései – ide nem értve a Fix Ügyleteket és a Spread Ajánlat Spread Ajánlattal történő párosításából létrejött ügy­le­te­ket - árainak a kötésekben szereplő mennyiséggel súlyozott számtani átlaga.

**Átvezetés:** A Tpt.-ben ilyenként meghatározott fogalom.

**Átvezetési Nap:** Részvénysorozat Átvezetése esetén az értékpapírok Törlési Napja.

**Aukciók Közti Szakasz (Between Auction Phase):** Aukciós Kereskedési Modellben Aukciós Szakaszok között alkalmazott szakasz, amelyben ügyletkötés nem történik, és az Ajánlati Könyv zárt.

**Aukciós Ár (Auction Price):** Az Aukciós Szakaszokban vagy a Volatilitási Szakaszokban kialakult egyensúlyi árak közül a legutolsót jelöli.

**Aukciós Szakasz:** Ajánlatgyűjtési részszakaszból, Ármeghatározás és kötés részszakaszból és Ajánlati Könyv kiegyensúlyozás részszakaszból álló kereskedési szakaszok összefoglaló neve, amely alkalmazható a Folyamatos kereskedés aukciókkal, vagy az Aukciós Kereskedési Modellben.

**Azonnali Klíring:** Áru- és Származékos Szekciókban az az eljárás, amely a Klíringsávon Kívül Kötött Ügylet létrejötte esetén a Szabályzatban meghatározott esetekben és feltételekkel lefolytatásra kerül.

**Azonnali Piac:** A Részvény és Hitelpapír Szekciót magában foglaló piac.

**Bázisár:** Az egyes Tőzsdei Termékek vonatkozásában az Ajánlattételi Limitek és a Napi Maximális Árelmozdulás meghatározásának alapjául szolgáló érték.

**BCP:** Üzletment-folytonossági terv (Business Continuity Plan)

**Befagyasztás Fázis (Freeze Phase):** Extra Volatilitási Szakaszban alkalmazott fázis, amelyben nem tehető, nem módosítható és nem vonható vissza Ajánlat.

**Belső Azonosító:** Ajánlattételkor megadható szabadon írható szöveges mező.

**Bevezetési Ár:** Az értékpapír bevezetésekor az adott értékpapír Árfolyama alapján meghatározott Ár, Strukturált Termékek esetén a Kibocsátó által a Végleges Feltételekben rögzített ár.

**Bevezetési Nap:** Az a Tőzsdenap, amely naptól kezdődő hatállyal a bevezetésre kerülő Tőzsdei Termék felvételre kerül a Terméklistára.

**Bezárási Nap:** Az a Terméklistában meghatározott Tőzsdenap, amely Tőzsdenapon az Instrumentum bezárásra kerül.

**Bszt.:** A befektetési vállalkozásokról és az árutőzsdei szolgáltatókról, valamint az általuk végezhető tevékenységek szabályairól szóló 2007. évi CXXXVIII. törvény.

**BUX Index Kosarába Sorolt Részvény**: A Budapesti Értéktőzsde Zártkörűen Működő Részvénytársaság hi­va­ta­los részvényindexének Kézikönyvében meghatározottak szerinti részvény.

**Ctv.:** A cégnyilvánosságról, a bírósági cégeljárásról és a végelszámolásról szóló 2006. évi V. törvény

**DEA (Direct Electronic Access):** Közvetlen elektronikus elérés, amely lehet Közvetlen piaci elérés (Direct Market Access - DMA) vagy Szponzorált elérés (Sponsored Access - SA)

**Dinamikus Ársáv (Dynamic Price Corridor):** Értékpapíronként, a Dinamikus Ársáv Referenciaárához képest százalékos értékkel meghatározott eltérési tartomány.

**Dinamikus Ársáv Referenciaára:** Az értékpapírban született legutolsó ügylet Árát jelöli.

**Disztribútor (vendor):** A Tőzsde által közzéteendő tőzsdei adatokat értékesítő személy, amely az értékesítést a Tőzsdével kötött megállapodás alapján végzi.

**DRP:** Katasztrófa terv, Katasztrófa utáni helyreállítási terv (Disaster Recovery Plan).

**Egyeztető Bizottság:** A Származékos Termékek társasági eseményeinek kezelése, döntéshozatala érdekében létrehozható testület.

**Elektronikus Kereskedés:** Az a kereskedési mód, amely során a kereskedés a Kereskedési Rendszeren bonyolódik.

**Ellenajánlat:** Ellentétes irányú Ajánlat.

**Elméleti Elszámolóár:** Az Elszámolóár Kézikönyvben ilyen módon meghatározott érték.

**Előkészítés Szakasz (Pre-Trading Phase):** A Kereskedés főszakaszt megelőző kereskedési szakasz, melyben ügyletkötés nem történik.

**Első Kereskedési Nap:** Az a Tőzsdenap, melyen Tőzsdei Termékre első alkalommal lehet tőzsdei ügyletet kötni.

**Elszámolási Hely (Settlement Location):** A kifejezés a KELER Zrt. illetve KELER KSZF Zrt. társaságokat jelenti.

**Elszámolási Nap:** A KELER Szabályokban meghatározott nap.

**Elszámolási Számlaszám (Settlement Account):** A Tőzsdetag egyedi azonosítója.

**Elszámolóár:** A Származékos és az Áru Szekcióban kereskedési joggal rendelkező Tőzsdetagok KELER-rel szemben fennálló, az egyes határidős Instrumentumok és Opciós Sorozatok napi áralakulásból fakadó kötelezettségei és követelései kiszámításának alapját képező Ár, valamint a Bázisár és a Klíringsáv meghatározásának alapjául szolgáló érték.

**Elszámolóár Bizottság:** Az Elszámolóárak kezelése, kialakítása érdekében létrehozható testület.

**Elszámolóár Kézikönyv:** Tartalmazza az Elszámolóár Bizottság által alkalmazandó Elszámolóár definíciókat Kontraktusonként és az Elszámolóár Bizottság Ügyrendjével együtt az Elszámolóár meghatározásának módját.

**Érdekkörbe Tartozók:** A Vezető Állású Személy vagy alkalmazott (a továbbiakban: „érintett”) viszonylatában:

1. közös háztartásban élő Közeli Hozzátartozója,
2. azon gazdasági társaságok, egyéb jogi személyek és jogi személyiség nélküli szervezetek, amelyekben az érintett vagy közös háztartásban élő Közeli Hozzátartozója 25%-ot meghaladó arányú tulajdoni részesedéssel, illetve a szavazatok legalább 25%-ával rendelkezik,
3. azon természetes személyek, gazdasági társaságok, egyéb jogi személyek és jogi személyiség nélküli szervezetek, akik az érintett, valamint az a. és b. pontban felsoroltak meghatalmazottjaként vagy képviseleti joggal rendelkezőjeként jogosultak Minősített Befektetési Eszköz szerzésére,
4. azon természetes személyek, gazdasági társaságok, egyéb jogi személyek és jogi személyiség nélküli szervezetek, akik meghatalmazottjaként vagy képviseleti joggal rendelkezőjeként az érintett, valamint az a. és b. pontban felsoroltak jogosultak Minősített Befektetési Eszköz szerzésére, ide nem értve azon gazdasági társaságot, ahol az érintett munkaviszonyban álló vezető tisztségviselő.

**Értékpapírtábla:** Az azonos kereskedési szabályokkal (így különösen az Ajánlati típusok, Ajánlat kezelések, Ajánlati Könyv szabályai és Ügyletkötési Algoritmus) rendelkező Tőzsdei Termékek csoportja. Értékpapírtábla lehet: Értékpapírtábla, Spread-értékpapírtábla.

**ESMA:** Európai Értékpapírpiaci Hatóság

**Extra Volatilitási Szakasz (Extended Volatility Interruption):** A Volatilitási Szakasz kiterjesztése, amennyiben a Volatilitási Szakaszon belül az Ajánlatgyűjtési részszakaszban, vagy a Meghosszabbított Ajánlatgyűjtési részszakaszban kialakult Indikatív Kötésár kívül esik a Dinamikus Ársáv Vezérigazgató által meghatározott többszörösén.

**Ex-elszámolóár:** Az Elszámolóárnak a társasági események hatására – a Kereskedési Szabályok III. RÉSZ 5. fejezetében szabályozottaknak megfelelően – átszámolt értéke, mely alapján a KELER a társasági események következményeit érvényesíti az elszámolásban, valamint a Bázisár és a Klíringsáv meghatározásának alapjául szolgáló érték

**Ex-kupon Nap:** Kamat és osztalék, illetve törlesztőrészlet fizetéskor a kamatra, osztalékra, törlesztésre jogosító értékpapír vonatkozásában az első olyan – a KELER Szabályokban meghatározott – Tőzsdenap, amelyen az adott értékpapírra már a jogosultság nélkül kereskednek.

**Ex-nap:** A Tőzsde által előre meghirdetett első Tőzsdenap, amelyen olyan részvényekkel folyik a kereskedés, ahol a részvényhez kapcsolódó jogok a bekövetkező társasági eseményt követő időszak jogaival esnek egybe. Készpénzes osztalékfizetés esetén az Ex-nap az Ex-kupon Nappal egybeesik.

**Felfüggesztés:** A Tőzsdei Termékek vonatkozásában a Tőzsdei Termék kereskedésének jogszabály és a Bevezetési és Forgalomban Tartási Szabályok szerinti Felfüggesztése.

Az egyes Tőzsdetagok vonatkozásában a kereskedési jognak a Tőzsdetagsági Szabályok szerinti Felfüggesztése.

**Felhalmozott Kamat:** A kibocsátás vagy az utolsó kamatfizetés óta az adott ügylet teljesítéséig számított kamat, %-os formában kifejezve, amelyet az adott értékpapír nyilvános tájékoztatójában foglaltak szerint számítottak ki.

**Felhasználói Útmutató:** A Tőzsdetag Kereskedési Rendszerének használatáról szóló részletes kézikönyv és leírás.

**Felügyelet:** A pénzügyi közvetítőrendszer felügyeletével kapcsolatos feladatkörében eljáró Magyar Nemzeti Bank (MNB).

**Fix Ügylet:** A Fix Ügylet definíció a Kereskedési Szabályok II. rész 6. fejezet 22. pontjában leírtak szerint tehető ügyletet jelöl.

**Fizikai Áruszállítás:** Áru Szekcióban azonnali ügylet teljesítése, határidős ügylet lejáratkori-, Opciós ügylet lehíváskori teljesítése az Alapterméknek, Tőzsdei Szabályban és a KELER Zrt. Szabályzatában „fizikai áruszállításként” meghatározott módon.

**Fizikai Szállítás:** Származékos Szekcióban a határidős ügylet lejáratkori, Opciós ügylet lehíváskori, Részvény Szekcióban a Strukturált Termék esedékességkor történő teljesítése az Alapterméknek a KELER Zrt. Szabályzatában „fizikai értékpapír” szállításként meghatározott módon.

**Fordulónap:** Aki ezen nap végén az értékpapír tulajdonosa, az jogosult az adott – a KELER Szabályokban meghatározott – esedékességi napra vonatkozó jogok gyakorlására.

**Forgalomképes értékpapír-sorozat:** Azon értékpapír-sorozat, amelynél a Kibocsátó, a Tulajdonosok, illetve jogszabály az átruházást a teljes sorozatra nem zárta ki, illetve nem korlátozta, továbbá az értékpapírsorozat közjegyzői letiltás hatálya, vagy megsemmisítési eljárás alatt nem áll, és a teljes sorozatra a forgalmazhatóságot korlátozó jog nincs kikötve.

**Független Minőségvizsgáló Szervezet:** A Terméklistában meghatározott szervezet.

**Függő Ajánlat:** Származékos Szekcióban az adott szakasz feltételeinek és/vagy az árlimiteknek meg nem felelő Ajánlat.

**Gabonatermék:** A Terméklistában ilyen módon meghatározott, az Áru Szekcióba bevezetett azonnali árutermék, határidős Instrumentum, Opciós Sorozat.

**Hazai Jog:** A Kibocsátók tájékoztatási kötelezettségének teljesítése során az Európai Parlament és a Tanács 2004/109/EK irányelve által meghatározott székhely szerinti tagállam joga. Egyéb esetekben a Kibocsátó bejegyzett székhelye szerinti jog (amennyiben Tőzsdei Szabály vagy jogszabály másként nem rendeli).

**HelpDesk:** A Tőzsde által fenntartott, a Tőzsde Kereskedési Rendszerei meghibásodásának kiküszöbölésében a Szabályzat rendelkezései szerint közreműködő szolgáltatás.

**Hitelpapír:** A hitelviszonyt megtestesítő értékpapír rövid neve.

**Honlap:** A Tőzsde internetes honlapja.

**Hozam:** Fix kamatozású vagy diszkonttal kibocsátott, hitelviszonyt megtestesítő értékpapír (pl.: kötvény, kincstárjegy) esetében a hozamszámítási konvenciók szerint számított, %-os formában kifejezett, 4 tizedesjegy pontossággal meghatározott érték.

**Igazgatóság:** A Budapesti Értéktőzsde Zártkörűen Működő Részvénytársaság igazgatósága.

**Inaktív Stop Ajánlat:** Részvény és Hitelpapír Szekcióban:

Stop Végrehajtási Feltétellel tett Ajánlat, amelynél az Ajánlattételt követően az Ajánlatban megadott Aktiválási Áron vagy annál jobb áron ügylet még nem jött létre a Folyamatos kereskedés aukciókkal, vagy az Aukciós Kereskedési Modellben. Folyamatos aukció modellben Stop Végrehajtási Feltétellel tett Ajánlat, amelynél az Ajánlattételt követően az Ajánlatban megadott Aktiválási Áron vagy annál jobb áron ellenoldali Árjegyzői Ajánlat nem került az Ajánlati Könyvbe.

**Indikatív Árjegyzői Ajánlat Mennyiséggel (Indicative Quote):** Folyamatos aukció Kereskedési Modellben az Előkészítés Szakaszban, Ajánlatgyűjtés előszakaszban és Ajánlatgyűjtési részszakaszban, akár mennyiség megjelölése nélkül is tehető Ajánlattípus. Az Ajánlattípus mennyisége minden esetben indikatív, ügylet nem születhet ezen Árjegyzői Ajánlattípusból.

**Indikatív Aukciós Ár:** Ajánlatgyűjtési részszakaszokban a Kereskedési Szabályok II. rész 3. fejezet 15.8 vagy 15.9 pontokban szabályozott Egyensúlyi Áras Ügyletkötési Algoritmus alapján meghatározott ár.

**Indikatív Kötésár:** Árátfedés esetén, Folyamatos kereskedés szakaszban a Kereskedési Szabályok II. rész 3. fejezet 15.10 pontban szabályozott Folyamatos Ügyletkötési Algoritmus alapján meghatározott következő ügylet ára. Aukciós Szakaszokban Árátfedés esetén, a Kereskedési Szabályok II. rész 3. fejezet 15.8 pontban szabályozott Egyensúlyi Áras Ügyletkötési Algoritmus alapján, az Ármeghatározás és kötés részszakasz bekövetkezte előtt minden pillanatban meghatározott ügylet(ek) Ára.

**Információ:** Olyan, a Tőzsde által meghatározott időszakonként közzétett adat, melynek felhasználási joga az Információszolgáltatási szerződés alapján megszerezhető.

**Információszolgáltatási szerződés:** A mindenkor hatályos Információszolgáltatási szerződés valamennyi mellékletével, valamint a Tőzsde által kibocsátott, mindenkor hatályos BÉT Információ Értékesítési Díjtáblázattal, BÉT Információszolgáltatási Irányelvekkel, BÉT Információs Csomagokkal, BÉT Műszaki Specifikációval és NOW megállapodással (Megállapodás Új Szellemi Termék létrehozásáról) együttesen.

**Instrumentum:** Egy Kontraktus egy lejárata.

**Instrumentumcsoport:** Azonos kereskedési jellemzőkkel bíró és azonos szabályok szerint kereskedett értékpapírok csoportja.

**ISIN Azonosító:** (International Security Identification Number) Egy értékpapírsorozat egyértelmű meghatározására szolgáló 12 karakter hosszúságú egyedi nemzetközi azonosító.

**Jobb Árú Ajánlat:** Vételi Ajánlat esetén magasabb Árú Ajánlat, eladási Ajánlat esetén az alacsonyabb Árú Ajánlat.

**Kapcsolódási Szerződés:** A Tőzsdetag és a Kereskedési Rendszer Üzemeltető között a Tőzsde Kereskedési Rendszereihez való csatlakozás tárgyában létrejött szerződés.

**Kapcsolódási Technológia:** Tőzsdetag Kereskedési Rendszerének azon szoftver összetevői, így különösen interfészek, frontend eszközök, amelyeken keresztül a Tőzsdetag egy távoli helyszínről, a kereskedésben való részvétel céljából a Kereskedési Rendszerhez csatlakozik.

**Kbftv.:** A kollektív befektetési formákról és kezelőikről, valamint egyes pénzügyi tárgyú törvények módosításáról szóló 2014. évi XVI. törvény.

**KELER:** A Szabályzat alkalmazásában a KELER Központi Értéktár Zártkörűen Működő Részvénytársaság illetve a KELER KSZF Központi Szerződő Fél Zrt. összefoglaló elnevezése, mely jelentheti bármelyik társaságot vagy a két társaságot együttesen is.

**KELER KSZF Zrt.:** KELER KSZF Központi Szerződő Fél Zrt.

**KELER Zrt.:** KELER Központi Értéktár Zártkörűen Működő Részvénytársaság

**KELER Szabályok:** A KELER Zrt., valamint a KELER KSZF Zrt. Szabályzatai, Kondíciós listái; Elszámolóházi leiratai, Leiratai és Eljárási rendjei.

**Kereskedés Szempontjából Fontos Időszak:** Közzétételi Útmutatóban ily módon meghatározott időszak.

**Kereskedési algoritmus:** Egy Tőzsdetag, vagy egy Tőzsdetag ügyfele által meghatározott fő paraméterek alapján működő olyan számítógépes program, amely a piaci információkra reagálva automatikus megbízásokat generál a Tőzsde Kereskedési Rendszerei felé.

**Kereskedési Bizottság:** A „Rendelkezés az érdekképviselet rendjéről” című rendelkezésben szabályozott, a Tőzsdetagok érdekképviseletét ellátó testület.

**Kereskedési Főszakasz (Main Trading Phase):** Azon kereskedési időszak, melyben az egyes Kereskedési Modellekhez tartozó kereskedési szakaszok követik egymást.

**Kereskedési Modell:** Tőzsdei kereskedési szabályok és kereskedési szakaszok meghatározott konstrukciója, meghatározott kereskedési szabályrendszerrel rendelkező kereskedési környezet.

**Kereskedési Rendszer Üzemeltető**: MMTS kereskedési rendszer esetén a Tőzsde. A Xetra kereskedési rendszer esetén a Wiener Börse AG (Ausztria, 1014 Bécs, Wallnerstrasse 8.).

**Kereskedési Szakasz Feltétel (Trading Restriction):** Az Ajánlatban megadható Ajánlati Paraméter amely meghatározza, hogy az Ajánlat a kereskedés melyik szakaszában érvényes.

**Kereskedési Számlaazonosító:** A Származékos és az Áru Szekcióban az Ajánlattevő által kötelezően meghatározandó egyedi azonosító, amelynek segítségével az Ajánlattevő meghatározza, hogy az Ajánlat – az adott Kereskedési Számlaazonosítóhoz tartozó – Saját pozícióvezetési számlájára vagy mely egyedi megbízói pozícióvezetési számlájára kerüljön elszámolásra. A Kereskedési Számlaazonosító lehet: Saját Számla, Megbízói Számla, Új Megbízói Számla.

A Kereskedési Számlaazonosítóhoz a Felhasználói Útmutatóban részletezett szolgáltatások kapcsolódnak.

**Tőzsdetag Kereskedési Rendszere:** A Tőzsdetag valamennyi hardver és szoftver összetevője, így különösen a helyi hálózatok, interfészek, alkalmazások, frontend eszközök, amelyeken keresztül a Tőzsdetag egy távoli helyszínről, a kereskedésben való részvétel céljából a Tőzsde Kereskedési Rendszereihez csatlakozik.

**Kereszttag:** Az a jogszabályban előírtaknak megfelelő Tőzsdetag, amely olyan a külföldi székhellyel rendelkező tőzsdén rendelkezik kereskedési joggal, amely a jogszabályban előírtaknak megfelel, és amely tőzsdének érvényes kereszttagsági megállapodása van a Tőzsdével.

**Képviselt Üzletkötő (On Behalf):** Az Ajánlatbevitel során annak jelzése, hogy a Tőzsdetag üzletkötője a Tőzsdetag egy más üzletkötője nevében tesz Ajánlatot.

**Készpénzes Elszámolás:** A határidős ügylet lejáratkori, Opciós ügylet lehíváskori, Strukturált Termék esedékességkor történő készpénzes teljesítése a KELER Szabályokban meghatározott módon.

**Kibocsátás napja:** Dematerializált értékpapír esetében az értékpapír keletkeztetésének napja (nyíltvégű befektetési alap által kibocsátott befektetési jegy esetében a KELER Szabályokban az eredeti kibocsátás szabályai szerint kezelt kibocsátás (keletkeztetés) napja), fizikai értékpapír esetében pedig a Kibocsátó által ekként meghatározott nap.

**Kibocsátó:** Az a személy, aki az értékpapírban megtestesített kötelezettség teljesítését maga nevében vállalja, illetve aki a vonatkozó jogszabályok rendelkezései alapján az értékpapír kibocsátójának minősül.

**Kibocsátói Bizottság:** A Budapesti Értéktőzsde Zártkörűen Működő Részvénytársaság Rendelkezése az Érdekképviselet Rendjéről című rendelkezésben meghatározott és szabályozott, a Kibocsátók érdekképviseletét ellátó szervezet.

**Kivezetés:** A Tpt.-ben ilyenként meghatározott fogalom.

**Kivezetési Nap:** Részvénysorozatok Kivezetése esetén az értékpapírok Törlési Napja.

**Kérelmező:** Az a személy, aki az értékpapír tőzsdei bevezetését kérelmezi.

**Klíringsáv:** Az egyes határidős Instrumentumok vonatkozásában a Klíringes Középárhoz képest megállapított – a Terméklistában meg­ha­tározott mértékű – eltérés.

**Klíringsávon Kívül Kötött Ügylet:** Olyan határidős ügylet, amelyben az adott Instrumentumra vonatkozó ügylet Ára a Klíringes Középártól a Klíringsávot meghaladó mértékben eltér.

**Klíringszerződés:** Az Általános klíringtag és az Alklíringtag között az adott Szekció valamely Ügyletköre(i) kereskedésének elszámolására létrejött szerződés.

**Klíringtag:** A KELER Szabályok szerint ekként meghatározott személy.

**Kockázat:** A különböző veszélyforrások által az egyes vagyoni és nem vagyoni elemek sérülékenysége révén okozott kár lehetősége.

**Konszolidált Beszámoló:** A Kibocsátó Hazai Joga, az IFRS, a US GAAP illetve a Kanadai GAAP szabályai szerint elkészített Konszolidált Beszámoló.

**Kontraktus:** Szabványosított Határidős, illetve Opciós Tőzsde Termékre vonatkozó szerződés, mely meghatározza az ügylet feltételeit.

**Kontroll:** Az üzleti célkitűzések megvalósítása és a nem kívánatos események megelőzése, felderítése és korrigálása érdekében tervezett és bevezetett szabály, eljárás, gyakorlati módszer vagy szervezeti struktúra.

**Kötésegység:** A Tőzsdei Termékre szóló Ajánlat legkisebb, oszthatatlan mennyisége. Tőzsdei Termékre Ajánlat csak az adott Kötésegységre, vagy annak egész számú többszörösére tehető. Az egyes Tőzsdei Termékek vonatkozásában a Kötésegység a Terméklistában kerül meghatározásra.

**Kötésképes Ajánlat:** Az Ajánlati Könyvben szereplő olyan Ajánlat, mely az Ajánlati Paraméterek figyelembevételével képes az Ajánlati Könyv ellenoldalán szereplő Ajánlattal párosodni.

**Kötést Engedélyező Árjegyzői Ajánlat (Matching Quote):** Olyan Árjegyzői Ajánlat, mely a Folyamatos aukció modellben elindítja az Ajánlati Könyvben található Kötésképes Ajánlatok párosítását.

**Közeli Hozzátartozó:** A Tpt-ben ekként meghatározott fogalomba tartozó személyek.

**Közkézhányad:** Az adott értékpapír-sorozat Közkézhányada a Kérelmező/Kibocsátó által a Tőzsde rendelkezésére bocsátott információk alapján kerül meghatározásra, és mértékét százalékos formában két tizedesjegyre kerekítve kell meghatározni. A Közkézhányad megállapításánál figyelembe vehető az az értékpapír-állomány, amelyre vonatkozóan külföldi letéti intézmény forgalomképes igazolásokat/értékpapírokat állított ki.

Adott értékpapír-sorozat Közkézhányadának meghatározásakor a Kibocsátó által megadott adatok alapján valamennyi Tulajdonos értékpapírjait idetartozónak kell tekinteni az alábbiak kivételével:

1. Valamennyi olyan Tulajdonos értékpapír-állománya, akinek a teljes értékpapír-állomány legalább 5%-a közvetlenül a tulajdonában van.
2. A letétkezelők birtokában levő értékpapír-állomány azon része, amelyről a letétkezelő rendelkezésre álló igazolása alapján megállapítható, hogy a teljes értékpapír-állomány legalább 5%-át kitevő értékpapír mennyiség van az adott személy tulajdonában. (Ha ilyen igazolással a Tőzsde nem rendelkezik, a letétkezelők birtokában lévő értékpapírok teljes mennyisége a Közkézhányadhoz tartozik).

A fentiek szempontjából a tulajdonos értékpapír-állományaként kell figyelembe venni azon értékpapír állományokat is, melyek a vonatkozó jogszabályok szerint a tulajdonos közvetett tulajdonába tartoznak.

**Közvetlen piaci elérés (DMA):**Olyan megállapodás, amelynek hatálya alatt a Tőzsdetag az ügyfelei részére (ideértve az elfogadható partnereket is) lehetővé teszi megbízások elektronikus úton történő megadását a Tőzsdetag belső elektronikus kereskedési rendszerén keresztül, abból a célból, hogy azokat a rendszer automatikusan, a Tőzsdetag saját kereskedési azonosítója alatt közvetlenül a Tőzsde Kereskedési Rendszerei felé továbbítsa.

**Közzétételi Útmutató**: A Szabályzat felhatalmazása alapján külön vezérigazgatói határozatban meghatározott, a Szabályzat rendelkezésein túlmenően a közzétételi kötelezettség teljesítésére – a Tőzsde kivételével – a Közzétételre Köteles Személyre vonatkozóan előírt szabályok.

**Közzétételre Köteles Személy:** Azon személyek köre, akikre nézve a vonatkozó Tőzsdei Sza­bály nyilvánosságra hozatali, illetőleg közzétételi kötelezettséget ír elő.

**Külföldi Értékpapír:** Olyan értékpapír, amelynek a Saját Joga nem a magyar jog.

**Látható Mennyiség (Peak Quantity):** Az a mennyiség, amellyel az Iceberg Ajánlat az Ajánlati Könyvben szerepel a Folyamatos kereskedés szakaszban.

**Lehívási Ár:** Az egyes Opciós Sorozatok bevezetésekor illetve megnyitásakor meghatározott Ár, amelyen lehívás esetén az Opció kötelezettjének kötelessége az adott Alapterméket az Opció jogosultjának eladni, vagy az Opció jogosultjától megvásárolni.

Strukturált Termék esetében az az ár, amely alapján a Strukturált Termék Kibocsátója a végleges feltételekben meghatározott elszámolási kötelezettséget teljesíti.

**Lejárat Napja:** Határozott futamidejű értékpapír esetén a futamidő utolsó napja.

**Lejárati Nap:** A KELER Szabályokban meghatározott nap.

**Lejáratkori Elszámolóár:** Határidős Kontraktusoknál az egyes határidős termékek Instrumentumainak a Terméklistában meghatározott módon és napon a Tőzsde által számított Elszámolóára.

Opciós Kontraktusoknál az egyes Opciós Sorozatoknak a Terméklistá­ban meghatározott módon és napon az Alaptermék Árához kötődő – az Opciós Prémiumtól független –, a Tőzsde által számított Elszámolóára.

**Letéteményes:** Az a személy, amelynél a Letéti Igazolás vonatkozásában a Mögöttes Értékpapír letétbe van helyezve.

**Letéti Igazolás:** A Letéteményes által bizonylati formában kibocsátott, Saját Joga szerint értékpapírnak minősülő, átruházható befektetési forma, a letétbe helyezett Mögöttes Értékpapírokra vonatkozó tulajdonjogot bizonyító okirat (angolszász nyelvterületen depository receipt /pl. ADR, GDR/).

**Levezető:** A Kereskedési Szabályok I. rész 3. fejezet 2.2. pontban meghatározott feladatokat ellátó tőzsdei alkalmazott.

**Levezetői Jelszó:** Az üzletkötő által a Levezetőnél történő bejelentkezések céljára szolgáló titkosított jelszó.

**Lezárás Szakasz (Post-Trading Phase):** A Kereskedési Főszakaszt követő kereskedési szakasz, melyben kötés nem történik.

**Maradványértékes Kereskedés:** A kereskedés visszaállítása Strukturált Termékek korlát elérés miatti felfüggesztését követően.

**Maradványtőke:** Annuitásos Hitelpapír esetében az értékpapír forgalomba hozatalakor a forgalomba hozatal egyedi adatait tartalmazó dokumentumban meghatározott, egy adott időpontban fennálló érték.

**Market Order Interruption:** Az Aukciós Kereskedési Modellben az adott Aukciós Szakasz határozott idővel történő meghosszabbítása abban az esetben, ha az Ajánlati Könyvben szerepel részben vagy egészben le nem köthető Piaci vagy Ár nélküli Market to Limit Ajánlat.

**Megbízói Számla:** A KELER Szabályokban „"M" típusú Tőzsdei elszámolási értékpapír alszámla”-ként meghatározott számla.

**Megnyitási Nap:** Az a Terméklistában meghatározott Tőzsdenap, amely Tőzsdenapon az Instrumentum megnyitásra kerül.

**Mennyiséggel Súlyozott Ajánlati Árrés:** Adott tranzakcióméretre vonatkozó, mennyiségekkel súlyozott vételi és eladási átlagárak közötti különbözet az Ajánlati Könyvben adott időpillanatban látható Ajánlatok alapján kalkulálva.

**MiFID II:** Az Európai Parlament és a Tanács 2014/65/EU Irányelve (2014. május 15.) a pénzügyi eszközök piacairól, valamint a 2002/92/EK irányelv és a 2011/61/EU irányelv módosításáról.

**MiFIR:** Az Európai Parlament és a Tanács 600/2014/EU Rendelete (2014. május 15.)

a pénzügyi eszközök piacairól és a 648/2012/EU rendelet módosításáról

**Minősített Befektetési Eszköz:** Az állampapírok és a befektetési jegyek kivételével a Tőzsdére mindenkor bevezetett, továbbá az olyan Befektetési Eszköz, amelynek a Tőzsdére történő bevezetését a kibocsátó kérelmezte, a kérelem beérkezésének időpontjától kezdődően a Vezérigazgató elutasításról szóló döntésének nyilvánosságra hozataláig.

**MMTS Vizsga:** A Tőzsde által az MMTS Kereskedési Rendszer használatáról és a tőzsdei kereskedési szabályok ismeretére vonatkozóan szervezett vizsga.

**MNB Árfolyam:** Az MNB által az adott devizára vonatkozón az adott napon 11.00 órakor megállapított hivatalos devizaárfolyam.

**Mögöttes Értékpapír:** Az a Letéteményesnél letétbe helyezett értékpapír, melyről a Letéteményes a Saját Joga szerint értékpapírnak minősülő letéti igazolást állít ki, illetőleg azon értékpapír, amelynek megszerzésére a tagsági jogokat megtestesítő értékpapír jogosít.

**Működési kockázat**: Működési kockázat alatt a nem megfelelően kialakított vagy hibásan végbemenő üzleti folyamatokból, ember által okozott hibákból, rendszerek nem megfelelő működéséből, illetve a külső környezetből eredő veszteségek bekövetkezésének valószínűségét értjük. A pénzügyi és üzleti kockázatok nem értendők a működési kockázatok körébe.

**Működési kockázatkezelés:** A működési kockázat kezelés a működési kockázatok szisztematikus azonosítását és értékelését, majd az így meghatározott kockázatok kezelésére szolgáló intézkedések kidolgozását, végrehajtását és folyamatos ellenőrzését foglalja magába.

**Működési kockázati veszteség**: A működési kockázati veszteségeseményekből származó kár.

**Működési kockázati veszteségesemény**: Olyan, a pénzügyi és üzleti kockázatokból nem eredeztethető esemény vagy történés, amely azzal jár, hogy egy folyamat tényleges kimenetele eltér annak várható kimenetelétől, negatív hatást gyakorolva a társaság eredményére, tőkéjére vagy hírnevére, és amely emberek, folyamatok, rendszerek nem megfelelő vagy hibás, rossz működésére, illetve külső környezeti tényezőkre vezethető vissza

**Napi Maximális Árelmozdulás:** Az egyes Áru és Származékos Termékek vonatkozásában az előző Bázisárhoz képesti, egy Tőzsdenap alatt elérhető egyirányú árelmozdulás - a Terméklistában meghatározott - maximális mértéke.

**Nem Perzisztens Ajánlat (Non-persistent Order):** Nem tartós Ajánlat, amely törlődik Ajánlati Könyvből az Értékpapír Technikai Szüneteltetése illetve Felfüggesztése esetén.

**Nettó Pozíció:** Az egyes Tőzsdei Termékek vonatkozásában az egyes Kereskedési Számlaazonosítókhoz tartozó Pozícióvezetési Számlákon levő vételi és eladási pozíciók különbsége.

**Nyilvános Ajánlati Könyv:** Az Ajánlati Könyvben rendszerezett Ajánlatok bármely üzletkötő számára láthatóak.

**Nyilvános Tranzakció:** Az értékpapír Tpt.-ben szabályozott nyilvános forgalombahozatala vagy nyilvános értékesítésre történő felajánlása, melynek összértéke legalább 100 (Száz) millió forint (ide nem értve a részvények tőzsdei forgalomba történő bevezetését).

Jelen Szabályzat alkalmazásában csak sikeres Nyilvános Tranzakció végrehajtásához fűződhetnek a Bevezetési Szabályokban előírt joghatások. Sikeresnek az a Nyilvános Tranzakció minősül, amelyben az értékesített és figyelembe vehető részvények összértéke eléri a 100 (Száz) millió forintot.

Jelen Szabályzat alkalmazásában a Nyilvános Tranzakció összértékének számítása során nem vehetők figyelembe azok az ügyletek, amelyek

1. a Kibocsátó és a Kibocsátó érdekkörébe tartozó;
2. a Kibocsátó és a Kibocsátóban 25%-os részesedést elérő tulajdonosok érdekkörébe tartozó;
3. A Kibocsátóban 25%-os részesedést elérő tulajdonosok és a Kibocsátó érdekkörébe tartozó; vagy
4. A Kibocsátóban 25%-os részesedést elérő tulajdonosok és az ő érdekkörükbe tartozó jogi vagy természetes személyek között jönnek létre.

A Nyilvános Tranzakció összértékének számítása szempontjából a Kibocsátó illetve a Kibocsátó 25%-os részesedést elérő tulajdonosainak érdekkörébe számító személynek minősülnek különösen a Tpt.-ben meghatározott kapcsolt vállalkozások és a Közeli Hozzátartozók.

A Kibocsátóban meglévő tulajdoni részesedés számítása szempontjából figyelembe kell venni a közvetett részesedést is.

**Nyilvános Vételi Ajánlat:** A nyilvános társaságokban történő befolyásszerzést szabályozó hatályos jogszabályok szerinti Nyilvános Vételi Ajánlat.

**Nyitott Pozíció:** A Nyitott Pozíció fogalmára, tartalmára és megszűnésének eseteire a KELER Szabályok az irányadóak.

**Nyitóár:** Az Azonnali piacon a Folyamatos kereskedés aukciókkal és Aukciós modell esetében, és a Származékos és Áru szekcióban:

Tőzsdei Termék vonatkozásában az adott Tőzsdenapi első ügyletkötés Ára, a Fix Ügyletet nem ideértve. Ha az adott Tőzsdenapon, az adott Tőzsdei Termékre nem jött létre ügylet – a Fix Ügyleteket ide nem értve – akkor nem állapítható meg Nyitóár.

Az Azonnali piacon a Folyamatos Aukció modell esetében:

Tőzsdei Termék vonatkozásában az adott Tőzsdenapon kötött ügyletek Ára, és az „Ár Forgalom Nélkül Típusú” Vételi Árjegyzői Ajánlatok Ára közül a legelső Árat jelenti, a Fix Ügyletet nem ideértve. Ha az adott Tőzsdenapon, az adott Tőzsdei Termékre nem jött létre ügylet és „Ár Forgalom Nélkül Típusú” Vételi Árjegyzői Ajánlat sem került az Ajánlati Könyvbe – a Fix Ügyleteket ide nem értve –, akkor nem állapítható meg Nyitóár.

**Nyitó Pozíciójú Ajánlat:** A Származékos és az Áru Szekcióban tett olyan Ajánlat, mely Pozíciójának Iránya nyitó.

**Opció Jellege:** Az Opció jellegét tekintve lehet amerikai vagy európai. Amerikai opció esetén az opció jogosultja az Opció lejáratának napjáig bármikor élhet eladási vagy vételi jogával. Európai opció esetén az Opció jogosultja kizárólag az Opció lejártának napján élhet vételi vagy eladási jogával.

**Opció Típusa:** Az Opció típusát tekintve lehet CALL (vételi), vagy PUT (eladási) opció.

CALL (vételi) opció: olyan ügylet, amelyben a vevő (az Opció jogosultja) az Opciós díj fizetése ellenében jogot szerez az eladótól (az Opció kötelezettjétől) az Opció tárgyának jövőbeni, a Lehívási Áron történő megvételére.

PUT (eladási) opció: olyan ügylet, amelyben a vevő (az Opció jogosultja) az Opciós díj fizetése ellenében jogot szerez az eladótól (az Opció kötelezettjétől) az Opció tárgyának jövőbeni, a Lehívási Áron történő eladására.

**Opciós Prémium /Díj:** Az Opció értéke. A kereskedés, azaz az ármeghatározás erre történik.

**Opciós Sorozat:** Egy Opciós Instrumentum egy Lehívási Ára.

**Opciós Sorozatok Közötti Lépésköz:** Az egyes Opciós Sorozatok Lehívási Ára közötti – a Terméklistában meghatározott – minimális különbség.

**Önkötés:** Az olyan ügylet, amelyben az ügylet vételi és eladói oldalán is ugyanaz a Tőzsdetag szerepel, Önkötésnek nevezzük.

**Összérték:** A Tőzsdei Termék vonatkozásában számított érték. Egyéb értékpapír esetében az alapcímlet vonatkozásában meghatározott mennyiség és az Ár (Ft) szorzata;

Származékos Kontraktus esetében a kontraktusméret, Ár és mennyiség szorzata.

**Perzisztencia (Persistency):** Ajánlati Paraméter, mely az Ajánlat tartósságát határozza meg.

**Perzisztens Ajánlat (Persistent Order):** Tartós Ajánlat, mely az Ajánlati Könyvben marad az Értékpapír Technikai Szüneteltetése és az Értékpapír Felfüggesztése esetén.

**Piaci Elszámolóár:** Az Elszámolóár Kézikönyvben ilyen módon meghatározott érték.

**Pozíció Iránya:** A Származékos és az Áru Szekcióban a Pozíció Iránya lehet nyitó, vagy záró. A Pozíció irányának fogalmára, tartalmára a KELER Szabályok az irányadóak

**Pozícióvezetési Számla:** - A KELER KSZF általános üzletszabályzatában meghatározott, a garantált ügyletek elszámolására és a nyitott pozíciók nyilvántartására szolgáló, a KELER KSZF által a klíringtag számára vezetett számla.

**Ptk.:** A Polgári Törvénykönyvről szóló 2013. évi V. törvény.

**Referenciaár (Reference Price):** Az értékpapír Referenciaára minden pillanatban az értékpapírban létrejött utolsó ügylet ára. Adott értékpapír Tőzsdére történő bevezetésekor a Bevezetési és Forgalomban Tartási Szabályok szerint meghatározott Bevezetési Ár tekintendő Referenciaárnak.

**Rendszer Hozzáférési Pont:** A Kapcsolódási Szerződésben meghatározott fizikai kapcsolódási pont, amelyen keresztül a Tőzsdetag a Tőzsde Kereskedési Rendszereihez csatlakozik, és ezáltal a Tőzsde Kereskedési Rendszerei használata számára lehetővé válik. Amennyiben ilyen pont a Kapcsolódási Szerződésben kifejezetten nem kerül meghatározásra, úgy a fizikai kapcsolódási pont a Tőzsdetag Kereskedési Rendszerében végződtetett telekommunikációs vonalak kezelését szolgáló aktív hálózati eszköz (router) telekommunikációs vonalat fogadó Ethernet portja.

**Rendszer Nyitvatartási Idő:** A Vezérigazgató által esetenként határozatában megállapított és nyilvánosságra hozott azon időtartam, mely alatt a Kereskedési Rendszer Kereskedés lebonyolítására, illetve Kereskedést Kiegészítő Tevékenység végzésére alkalmas állapotban van.

**Rosszabb Árú Ajánlat:** Vételi Ajánlat esetén alacsonyabb Árú Ajánlat, eladási Ajánlat esetén a magasabb Árú Ajánlat.

**Saját Jog:** Az értékpapírra a kibocsátás helye szerinti irányadó jog.

**Saját Számla:** A KELER Szabályokban „"S" típusú Tőzsdei elszámolási értékpapír alszámla”-ként meghatározott számla.

**Saját Tőzsde:** Az a jogszabályban előírtaknak megfelelő külföldi tőzsde, amely tőzsdén az adott Kereszttag kereskedési joggal rendelkezik, és amely tőzsde a Tőzsdével kereszttagsági megállapodást kötött.

**Spread Ajánlat:** Olyan összetett tőzsdei Ajánlat, mely Spread Termék adásvételére vonatkozik.

**Spread Termék:** Olyan Tőzsdei Termék, mely egy határidős Kontraktus két különböző Instrumentumának, illetve egy opciós Kontraktus két különböző Instrumentumának meghatározott Opciós sorozatának, egy opciós Kontraktus egy Instrumentumának két különböző Opciós sorozatának azonos mennyiségének ellentétes irányú adásvételére vonatkozik.

**Spread Termék Lábai:** A Spread Terméket alkotó Instrumentumok, illetve Opciós sorozatok.

**Spread Termék Közelebbi Lába:** Különböző Instrumentumok esetén a közelebbi lejárat. Azonos Instrumentumok esetén az alacsonyabb Lehívási Árú Opciós Sorozat.

**Spread Termék Távolabbi Lába:** Különböző Instrumentumok esetén a távolabbi lejárat. Azonos Instrumentumok esetén a magasabb Lehívási Árú Opciós Sorozat.

**Spread Termékek Közös Lába:** Különböző Spread Termékek esetén az egyes Spreadeket alkotó azonos lejárat.

**Standard Árjegyzői Ajánlat (Standard Quote):** Folyamatos aukció Kereskedési Modellben az Előkészítés Szakaszban, Ajánlatgyűjtés előszakaszban és Ajánlatgyűjtési részszakaszban, akár mennyiség megjelölése nélkül is tehető Ajánlattípus.

**Statikus Ársáv (Static Price Corridor):** Értékpapíronként, a Statikus Ársáv Referenciaárához képest százalékos értékkel meghatározott eltérési tartomány.

**Statikus Ársáv Referenciaára:** Az értékpapírban született legutolsó aznapi Aukciós Árat jelöli, ennek hiányában az adott értékpapír Bázisárát jelöli.

**Strukturált Termék:** A Saját Jog szerint értékpapírnak minősülő okirat vagy számítógépes adat formájában előállított kötelezvény, mely alapján a befektető arra szerez jogot, hogy a Kibocsátóval szemben esedékességkor (esemény, feltétel, felmondás, lejárat vagy időszaki lejárat) előre meghatározott Alaptermék értékétől függő pénz- vagy egyéb követelést érvényesítsen. A Kibocsátó arra vállal kötelezettséget, hogy esedékességkor (esemény, feltétel, felmondás, lejárat vagy időszaki lejárat) a befektető számára az előre meghatározott Alaptermék értékétől függő pénz- vagy egyéb követelést teljesíti. (Strukturált Terméknek minősül pl. a certifikát és a strukturált kötvény.)

**Szabályzat:** A Tőzsde jelen Általános Üzletszabályzata.

**Származékos Termék:** Az Áru- és Származékos Szekcióba bevezetett határidős Instrumentum, Opciós Sorozat, illetve ezek kombinációjaként létrejött termék.

**Szponzorált elérés (SA):**Olyan megállapodás, amelynek hatálya alatt a Tőzsdetag meghatározott ügyfelei részére (ideértve az elfogadható partnereket is) lehetővé teszi megbízások elektronikus úton, a Tőzsdetag saját kereskedési azonosítója alatt, a Tőzsdetag belső elektronikus kereskedési rendszerének kikerülésével történő közvetlen továbbítását a Tőzsde Kereskedési Rendszerei felé.

**Társaságirányítási Ajánlások:** A Budapesti Értéktőzsde Zártkörűen Működő Részvénytársaság által kiadott Felelős Társaságirányítási Ajánlások.

**Tartalék Kereskedési Munkaállomás:** A Tőzsde tulajdonában lévő, a Tőzsde székhelyén elhelyezett számítógépeken futó frontend kereskedési szoftverek, amelyek lehetővé teszik a Tőzsde Kereskedési Rendszereihez történő csatlakozást.

**Tartalék Tőzsdei Kereskedési Rendszer:** A Tőzsde Kereskedési Rendszereivel azonos funkcionalitást megvalósító, ezek működési helyszínétől földrajzilag elkülönült helyen működő, a tőzsdei automatikus kereskedést lebonyolító központi számítógépes rendszer és a hozzá kapcsolódó kommunikációs hálózat.

**Technikai Szüneteltetés (Halt):** Az értékpapírban a Kereskedési Rendszer hibájából fakadó újraindulása után, vagy kereskedési paraméterek (pl. Bázisár) módosításakor, és egyéb, különösen indokolt esetekben a kereskedés zavartalan biztosítása érdekében alkalmazott kereskedési szünet.

**Teljes Mennyiség (Overall Volume):** Az Iceberg Ajánlatban meghatározott mennyiség, amely az Ajánlat teljes mennyisége.

**Teljesítési Mód:** Részvény-, Hitelpapír- és Származékos Szekcióban az adott Tőzsdei Termék elszámolási szabályainak KELER Szabályokban meghatározott eljárási rendje. Származékos Szekcióban szereplő Származékos Termék Teljesítési Módja lehet Fizikai Szállítás vagy Készpénzes Elszámolás, továbbá Opciós Termék esetén lehet az Alaptermék megnyitása.

Áru Szekcióban áru és árualapú Származékos Termék esetén az adott Áru elszámolási szabályainak Tőzsdei Szabályban és KELER Szabályokban meghatározott eljárási rendje. Áru Szekcióban áru és árualapú Származékos Termék esetében a Teljesítés Módja lehet Fizikai Áruszállítás, vagy Készpénzes Elszámolás, továbbá Opciós Termék esetén lehet az Alaptermék megnyitása.

**Teljesítési Nap:** KELER Szabályokban „SD” napként meghatározott nap.

**Teljesítés Paritása:** Az Áru Szekcióban az áru leszállításának helye és módja.

**Terméklista:** Valamennyi Tőzsdei Termék leírását tartalmazó lista.

**Többszörös mennyiség:** Az értékpapír kereskedése során az Ajánlatra vonatkozó kereskedési egység, amely a Kötésegység egész számú többszöröse lehet.

**Törlési Nap:** Az a Tőzsdenap, amely naptól kezdődő hatállyal a Tőzsdei Termék levételre kerül a Terméklistáról.

**Törlési Kérelem:** A Kibocsátó által cégszerűen aláírt, egy adott értékpapír-sorozat törlésének kezdeményezésére irányuló jognyilatkozat.

**Tőzsde:** A Budapesti Értéktőzsde Zártkörűen Működő Részvénytársaság.

**Tőzsde Kereskedési Rendszerei:** A Tőzsde vagy megbízottja(i) által üzemeltetett hardver és szoftver elemek összessége (ideértve de nem kizárólagosan a frontendek, interfészek, protokollok, továbbá hálózati eszközök, kommunikációs vonalak) a Rendszer Hozzáférési Pontig, amelyeken keresztül a kereskedés végbemegy. A Tőzsde Kereskedési Rendszer jelenti a Xetra és az MMTS kereskedési rendszereket is, illetve minden olyan, az elektronikus tőzsdei kereskedést lehetővé tevő informatikai rendszert, amelyet a Tőzsde erre a célra bevezet, ideértve az ilyen rendszerek bérletét, kiszervezett tevékenység keretében történő használatát is. A Tőzsde által működtetett Kereskedési Rendszerek továbbá algoritmikus kereskedést lehetővé tevő kereskedési rendszernek minősülnek a vonatkozó jogszabályok értelmében.

**Tőzsdei Adat:** A Tpt-ben ekként meghatározott adatok köre.

**Tőzsdei Információ:** A Tőzsdei Szabály által nyilvánosságra hozni rendelt adatok körén túl va­la­mennyi, a Tőzsde működésével összefüggésben keletkezett, nyil­vá­nosságra szánt információ, tény, adat, függetlenül annak keletkezési és tárolási módjától.

**Tőzsdei Rendelkezés:**A jelen Általános Üzletszabályzaton kívül valamennyi, az Igazgatóság által hozott egyéb szabályzat, kézikönyv, eljárási rend (ideértve különösen a Szervezeti és Működési Szabályzatot), amelynek nem érvényességi feltétele a Felügyelet jóváhagyó határozata.

**Tőzsdei Szabály:** A jelen Általános Üzletszabályzat, valamint a Tőzsde valamennyi érvényes és hatályos Tőzsdei Rendelkezése és vezérigazgatói határozata.

**Tőzsdei Szabályzat:** A jelen Általános Üzletszabályzat.

**Tőzsdei Termék**: Tőzsdére bevezetett áru, értékpapír, valamint a határidős Instrumentum, Opciós Sorozat, illetve ezek kombinációjaként létrejött termék.

**Tőzsdenap:** Minden munkanap, kivéve, ha azt a Tőzsde előzetesen tőzsdei szünnappá nyilvánítja.

**Tőzsdetag:** Az a jogalany, akinek hatályos Tőzsdetagsági szerződése van a Tőzsdével.

**Tpt.:** A tőkepiacról szóló 2001. évi CXX. törvény.

**Tulajdonos**: Azon személy, aki az értékpapír kibocsátójával szemben az értékpapírból származó jogokat és kötelezettségeket közvetlenül, vagy más (így különösen Letéteményes vagy részvényesi meghatalmazott) útján gyakorolja.

**Tulajdonosi Igazolás:** A tulajdonjog igazolására szolgáló (letéti) igazolás(ok), továbbá névre szóló részvény esetén a részvénykönyvi kivonat.

**Tulajdonosi Megfeleltetés:** Az adott értékpapír feletti rendelkezési jog megállapítására, a tulajdonosok azonosítására vonatkozó eljárás.

**Új Megbízói Számla:** A KELER Szabályokban „időlegesen összevont számlaként” meghatározott számla, amelyre kizárólag a Kereskedési Rendszerben Kereskedési Számlaazonosítóval még nem rendelkező megbízók származékos ügyletei kerülnek teljesítésre.

**Utolsó Kereskedési Nap:** Az a Tőzsdenap, melyen Tőzsdei Termékre utolsó alkalommal lehet tőzsdei ügyletet kötni.

**Ügyletkör:** KELER Szabályokban “Azonos típusú tőzsdei ügyletkörként” meghatározott fogalom.

**Ügyletkötési Algoritmus:** Az az előre meghatározott elv és számítási módszer, amely meghatározza, hogy az Ajánlatok hogyan kapcsolandók össze ügylet létrehozása érdekében (párosítás), illetve amely meghatározza, hogy az ügylet milyen mennyiségre és milyen Áron kötődik meg.

**Vezető Állású Személy**: A Tőzsde vezető tisztségviselői (igazgatósági tagjai), felügyelő bizottsági tagjai, illetve minden olyan személy, akit a Tőzsde Alapszabálya, Szervezeti és Működési Szabályzata ilyenként határoz meg.

**Vezető üzletkötő:** Az az üzletkötő, akit a Tőzsdetag cégszerű dokumentumban meghatalmaz arra, hogy rendkívüli esetben a Tőzsdetag összes ajánlatának visszavonásáról rendelkezzen, egyértelmű azonosítást követően.

**Vezérigazgató:** A Budapesti Értéktőzsde Zártkörűen Működő Részvénytársaság vezérigazgatója.

**Végrehajtási Feltétel (Execution Restrictions):** Az Ajánlatban meghatározott Ajánlati Paraméter. Meghatározza, hogy az Ajánlat a kereskedés során milyen feltételekkel teljesülhet.

**Végrehajtási Limitár:** A Megütési ár Ajánlatban meghatározott speciális árlimit.

**Véletlenszerű Lezárás (Random-end):** Az Ajánlatgyűjtési részszakasz lezárása egy adott időtartamon belül véletlenszerű időpontban

**Volatilitási Szakasz (Volatility Interruption):** Az ármozgások kontrollálására, kezelésére alkalmazott, meghatározott maximális időtartamú Ajánlatgyűjtésből és – amennyiben lehetséges – ármeghatározásból álló kereskedési szakasz.

**WKN Szám:** A Kereskedési Rendszerben egy értékpapír sorozat egyértelmű meghatározására szolgáló azonosító.

**XETRA vizsga:** A Tőzsde által a XETRA Kereskedési Rendszer használatáról és a tőzsdei kereskedési szabályok ismeretére vonatkozóan szervezett vizsga.

**Záró Pozíciójú Ajánlat:** A Származékos és az Áru Szekcióban tett olyan Ajánlat, mely Pozíciójának Iránya záró.

**Záróár:** **Az Azonnali piacon a Folyamatos kereskedés aukciókkal és Aukciós modell esetében, és a Származékos és Áru szekcióban:**

Az adott értékpapírra az adott Tőzsdenapon kötött ügyletek közül az utolsó kötés Ára, a Fix Ügyletet nem ideértve. Ha az adott Tőzsdenapon az adott értékpapírra ügylet nem jött létre – a Fix Ügyleteket ide nem értve –, úgy Záróár nem állapítható meg. Ha az adott értékpapírra a tőzsdei bevezetése óta még nem született ügylet, akkor Záróár szintén nem állapítható meg.

**Az Azonnali piacon a Folyamatos Aukció modell esetében:**

Az adott értékpapírra az adott Tőzsdenapon kötött ügyletek Ára, és az „Ár Forgalom Nélkül Típusú” Vételi Árjegyzői Ajánlatok Ára közül a legutolsó Árat jelenti, a Fix Ügyletet nem ideértve. Ha az adott Tőzsdenapon az adott értékpapírra ügylet nem jött létre és „Ár Forgalom Nélkül Típusú” Vételi Árjegyzői Ajánlat sem került az Ajánlati Könyvbe – a Fix Ügyleteket ide nem értve –, úgy Záróár nem állapítható meg. Ha az adott értékpapírra a tőzsdei bevezetése óta még nem született ügylet és „Ár Forgalom Nélkül Típusú” Vételi Árjegyzői Ajánlat sem került az Ajánlati Könyvbe, akkor Záróár szintén nem állapítható meg.

**Zárt Ajánlati Könyv:** Az Ajánlati Könyvben rendszerezett Ajánlatok az üzletkötők számára nem láthatóak.

# Értelmezési alapelvek

### 

# A Szabályzat rendelkezéseit Magyarország jogával (különösen a Ptk., a Tpt., illetve a Bszt. rendelkezéseivel), valamint az Európai Unió jogával összhangban kell értelmezni.

# A Szabályzat értelmezése során az általánosan elfogadott jogértelmezési elvek szerint, illetve a szakmai szabályoknak, valamint az elfogadott gyakorlatnak megfelelően kell eljárni.

# A Szabályzat rendelkezései kötelező erejűek, azoktól eltérni csak a Szabályzatban meghatározott esetekben lehetséges, a nem szabályozott kérdésekben a mindenkor hatályos jogszabályok rendelkezései szerint kell eljárni.

# A Szabályzat minden alanya köteles jóhiszeműen és tisztességesen gyakorolni a Szabályzatból eredő jogait és kötelezettségeit.

# A Szabályzat minden alanya együttműködésre köteles a jelen Szabályzatból eredő jogok gyakorlása körében.

# A Szabályzatból eredő jogokat és kötelezettségeket minden érintett köteles a piac általános érdekeinek megfelelően gyakorolni, illetve teljesíteni.

# Tilos a Szabályzat minden alanyának a Szabályzatból eredő jogokkal való visszaélés.

# Vitás helyzetben – eltérő rendelkezés hiányában – azt terheli a bizonyítás kötelezettsége, akinek érdekében áll valamely állítás valódiságának elfogadása.

# A Szabályzat egyes könyveiben található hivatkozások mindig az adott könyvön belül értelmezendők.

# A Szabályzatban található nagybetűvel megjelölt fogalmak alatt a Szabályzat jelen könyvének Fogalommeghatározásában foglalt fogalmak értendők, az itt meg nem határozott fogalmak esetén az egyéb Tőzsdei Szabályokban és a vonatkozó jogszabályokban meghatározott fogalmak értendők.

# A jelen Szabályzatban szereplő határidők számítása során a jognyilatkozat megtételére vagy egyéb magatartás tanúsítására napokban megállapított határidőbe a kezdőnapot nem kell beleszámítani. A hetekben, hónapokban vagy években megállapított határidő azon a napon jár le, amely elnevezésénél vagy számánál fogva megfelel a kezdő napnak. Ha ilyen nap az utolsó hónapban nincs, a határidő a hónap utolsó napján jár le. Ha a határidő utolsó napja munkaszüneti nap, a határidő a következő munkanapon jár le.

# Felelősségkorlátozás

# A Tőzsde a jelen Szabályzattal kapcsolatosan kizárólag a szándékosan okozott, továbbá emberi életet, testi épséget vagy egészséget megkárosító szerződésszegésért vállal felelősséget.

# A Tőzsdével szemben kártérítésre vagy kártalanításra vonatkozó igény nem támasztható különösen azokért a károkért, amelyek az alábbiak következményei:

a) bármilyen olyan közvetlen és/vagy közvetett kár, amely abból ered, hogy a Kibocsátó, a Tőzsdetag vagy az üzletkötő Tőzsdei Szabályt nem tartott be vagy azt nem alkalmazta,

b) a 7.1 pontban foglaltak kivételévelbármilyen szoftverhiba, amely a Tőzsde kereskedési rendszereiben telepített szoftver meghibásodásából ered,

c) bármilyen károsodás, amelyet vis major okoz,

d) bármilyen olyan közvetlen és/vagy közvetett kár, amelyet a Tőzsde kereskedési rendszereinek Tőzsdétől független leállása okozott, és/vagy, amely ennek következménye.

# A 7.1 pontban foglaltak kivételével a Tőzsde semmilyen esetben nem tehető felelőssé a Kibocsátónak, a Tőzsdetagnak vagy utóbbi megbízójának okozott közvetett vagy következményes károkért (ideértve különösen az üzleti jóhírnév sérelmét, az elmaradt bevételeket, elmaradt megtakarításokat és a harmadik személy igényéből eredő veszteséget), illetve az ezen személyeknél esetlegesen felmerült elmaradt haszonért.

# A Tőzsdével szembeni kártérítési igények elévülési ideje – ha jogszabály ennél rövidebb határidőt nem állapít meg – a kárigényre okot adó esemény bekövetkezésétől számított 1 (egy) év. Bűncselekménnyel okozott kár esetén a követelés 1 éven túl sem évül el mindaddig, amíg a bűncselekmény büntethetősége el nem évül.

# A Tőzsdével szemben kártérítési igény nem támasztható, ha a Tőzsde a Tőzsdei Szabályban meghatározott szabályok szerint járt el.

# Hatálybalépés

A Szabályzat, illetve annak módosítása a Felügyelet jóváhagyását követően a Vezérigazgató határozatával megállapított napon lép hatályba.